CELEX: 62012TN0211
Language: mt
Date: 2012-05-14 00:00:00
Title: Kawża T-211/12: Rikors ippreżentat fl- 14 ta’ Mejju 2012 — Hübner vs UASI — Silesia Gerhard Hanke (Original silicea Kieselsäure-Gel)

14.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/12
            
         Rikors ippreżentat fl-14 ta’ Mejju 2012 — Hübner vs UASI — Silesia Gerhard Hanke (Original silicea Kieselsäure-Gel)
   (Kawża T-211/12)
   2012/C 209/21
   Lingwa tar-rikors: il-Ġermaniż
   
      Partijiet
   
   
      Rikorrenti: Anton Hübner GmbH & Co. KG (Ehrenkirchen, il-Ġermanja) (rappreżentant: A. Kirchgäßner, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Silesia Gerhard Hanke GmbH & Co. KG (Neuss, il-Ġermanja)
   
      Talbiet tar-rikorrenti
   
   Ir-rikorrenti titlob li l-Qorti Ġenerali jogħġobha:
   
               —
            
            
               tirriforma d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-1 ta’ Marzu 2012, fil-Każ R 351/2011-1 kif ġej: tannulla d-deċiżjoni tad-Diviżjoni tal-Oppożizzjoni sa fejn kienet suġġetta għal appell u tiċħad l-oppożizzjoni fl-intier tagħha.
            
         
               —
            
            
               tikkundanna lill-parti l-oħra għall-ispejjeż, inklużi dawk sostnuti matul il-proċedimenti quddiem il-Bord tal-Appell.
            
         
      Motivi u argumenti prinċipali
   
   
      Applikanti għat-trade mark Komunitarja: ir-rikorrenti
   
      Trade mark Komunitarja kkonċernata:“Original silicea Kieselsäure-Gel” għal prodotti fil-klassijiet 3 u 5 — Applikazzjoni Nru 8 178 576
   
      Proprjetarju tat-trade mark jew tas-sinjal invokat insostenn tal-oppożizzjoni: Silesia Gerhard Hanke GmbH & Co. KG
   
      Trade mark jew sinjal invokat: it-trade mark verbali nazzjonali “Silesia” għal prodotti fil-klassijiet 2, 3, 5, 29, 30, 32 u 33
   
      Deċiżjoni tad-Diviżjoni tal-Oppożizzjoni: oppożizzjoni parzjalment milqugħa
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 8(2)(b) tar-Regolament Nru 207/2009.